Den gode motiverede ansøgning er et fremadrettet dokument, som beskriver, hvordan du kan løse virksomhedens udfordringer og hurtigt skabe værdi for dem og deres kunder. Du har én normalside til at besvare de ønsker og krav, som virksomheden har beskrevet i stillingsopslaget. Fokus bør derfor altid vise match mellem dine kompetencer og virksomhedens krav, hvorfor du er motiveret til at være hos netop dem, hvilke kompetencer du vil bringe i spil, og hvordan vil du bruge dem til at løse de konkrete arbejdsopgaverne i stillingen. Læs  vores ansøgningsskabelon, hvis du mangler inspiration eller vejledning. Du kan også altid få feedback på din ansøgning her.